भारत इस बात से भी कुछ नाराज है कि हाल ही में अमेरिका और पाकिस्तान के बीच प्रतिवर्ष होने वाले संस्थागत रणनीतिक संवाद के एजेंडे में औपचारिक रूप से कश्मीर के मुद्दे का पहली बार उल्लेख किया गया है. यह बात स्वाभाविक रूप से भारत को काफी नागवार लगी है. संवाद के बाद जारी संयुक्त बयान में अमेरिका की ओर से पाकिस्तान द्वारा आतंकवादी संगठनों और नेताओं के खिलाफ की गई कार्रवाई पर संतोष व्यक्त किया गया है जबकि इस यह बात सभी जानते हैं कि लश्कर-ए-तैयबा का जन्मदाता और जमात उद-दावा का मुखिया हाफिज सईद खुलेआम वहां भारत में जिहाद छेड़ने और बलपूर्वक कश्मीर पर कब्जा करने का आह्वान करता रहता है.